લૌકિક જીવનમાં ભલે અનેકને આપણે છેતરીએ પણ જયારે આપણા અંગત, નજીકના બાળમિત્રો સાથે હોઈએ ત્યારે આપણે જેવાં અસલમાં છીએ તેવાં જ રહીએ છીએ. આપણું અસલ સ્વરૂપ બહાર પ્રગટ થાય છે. કશી જ ચિંતા વગર, જે મનમાં હોય તે રીતે જ વર્તીએ છીએ. મન, વાણી અને વર્તનની ઐક્યતા એકબીજાને અનુસરતી હોય છે. મિત્રો સાથે હ્રદય એક થયું છે. પ. પૂ. ભાઈશ્રીને આપણે આપણા પરમ કલ્યાણમિત્ર બનાવી દઈએ. કોઈ વંચના કે કપટ નહીં. તેમનાં પ્રેમભર્યા પવિત્ર સ્પર્શથી આપણો આત્મા ચોક્કસ બદલાઈ જશે, નિર્મળ થશે. તેમનાથી કંઈ છાનું કે છુપું નહીં. કપટરહિત આતમ અર્પણા.